Spojená škola (Bernolákovo, Svätoplukova 38)

Spojená škola - Stredná odborná škola agrotechnická J.A.Gagarina je stredná škola v Bernolákove. Názvy školy v minulosti 1952 - 1961 PTŠ - Poľnohospodárska technická škola 1961 - 1984 SPTŠ - Stredná poľnohospodárska technická škola J.A. Gagarina 1984 - 1990 SPŠ - Stredná poľnohospodárska škola J.A. Gagarina 1990 - 2007 SPoPŠ - Stredná poľnohospodárska a priemyselná škola J.A. Gagarina 2008 - 2009 SŠ-SPoPŠ - Spojená stredná poľnohospodárska a priemyselná škola J.A. Gagarina 2009 - 2017 SŠ- SOŠ Spojená škola - Stredná odborná škola J.A.Gagarina 2017 - SŠ SOŠ Spojená škola - Stredná odborná škola agrotechnická J.A.Gagarina Riaditelia školy 1952 - 1955: Alojz Frühauf 1955 - 1955: Jozef Retkovský 1955 - 1957: Ing. Ján Kontšek 1957 - 1961: Ing. Ondrej Bysterský 1961 - 1973: Ľudovít Hamaš 1973 - 1991: Ing. Ján Guľáš 1991 - 2002: Ing. Silvester Jonáš 2003 - 2003: Ing. Štefan Káčer 2003 - 2007: Ing. Ivan Faktor 2008 - 2011 Ing. Ján Šaulič CSc. 2011 súčasnosti: Ing. Katarína Kubišová Odbornosť školy Profil absolventa školy vytvárajú jeho vedomosti, zručnosti a praktické návyky získané v základných odborných predmetoch mechanizácia, traktory a automobily, cestné vozidlá, cestná doprava, prevádzková spoľahlivosť strojov, ekonomika, účtovníctvo a vo voliteľných predmetoch dokresľujúcich profil podľa zvoleného študijného odboru a odborného zamerania. Škola sa zameriava na to, aby študenti získali odbornú kvalifikáciu budúceho technika, manažéra, obchodného zástupcu, podnikateľa, odborného sekretára, vysokokvalifikovaného pracovníka dopravného a mechanizačného zariadenia, bezpečne ovládajúceho problematiku dopravy a mechanizácie po stránke riadiacej, prevádzkovej a technickej. Škola je vybavená stavebne, priestorovo, didaktickou technikou, strojmi a zariadeniami pre jednotlivé potrebné remeslá. Žiaci majú k dispozícii kompletnú autoškolu, bežné mechanizačné a dopravné prostriedky, príslušné zariadenia, nástroje a náradie, ale aj odbornú učebňu výpočtovej techniky s pripojením na internet. Výpočtovou technikou je vybavená aj učebňa techniky administratívy. Pre získanie praktických zručností žiaci okrem praxe v školských dielňach absolvujú odbornú prax aj v okolitých poľnohospodárskych podnikoch, opravovniach a servisoch, v Dopravnom podniku Bratislava, ale aj v bankových a iných inštitúciách. Škola umožňuje žiakom získať spolu s odborným vzdelaním s maturitou aj vodičský preukaz skupiny A, B, C, T, M, strojnícky preukaz pre stroje a zariadenia, kombajnistický preukaz a poľovnícky preukaz. Ďalšie vedomosti a zručnosti môžu žiaci získať v technických krúžkoch. Študijné odbory 3765 M technika a prevádzka dopravy Absolventi nájdu uplatnenie v dopravnej polícii, poisťovníctve, staniciach technickej kontroly, záchrannej službe, servisoch, dopravných podnikoch ako profesionálni vodiči nákladných automobilov. Počas štúdia môžu získať vodičské oprávnenie skupiny A, B, T, C. 6355 M služby v cestovnom ruchu Absolventi nájdu uplatnenie vo funkciách súvisiacich s ekonomikou, obchodom, poisťovníctvom, bankovníctvom, riadením a administráciou v cestnej doprave, v pôdohospodárstve a iných rezortoch hospodárstva. 9245 M ochrana osôb a majetku 4246 M bioenergetika 4524 H agromechanizátor, opravár Externé odkazy Oficiálna stránka školy